Murha mielessä

Murha mielessä (Wire in the Blood) on brittiläinen rikossarja, joka perustuu kirjailija Val McDermidin luomiin hahmoihin. Suomessa sarjaa esittää Yle TV1. Sarjaa on tuotettu toistaiseksi kuusi kautta, joista ensimmäiset viisi on esitetty Suomessa. Murha mielessä keskittyy psykologi Tony Hillin työhön fiktiivisen Bradfieldin kaupungin rikospoliisin kanssa, jossa selvitetään henkirikoksia. Sarjan pääosassa ovat Robson Green, Hermione Norris (kaudet 1-3) ja Simone Lahbib (kaudet 4-6). Valtion elokuvatarkastamo antoi sarjalle ikärajaksi K-15. Sarjan alkuperäinen nimi, Wire in the Blood, on alun perin T.S. Eliotin runokokoelmasta Neljä kvartettoa. Myös muita jaksoja on nimetty T.S. Eliotin runolainausten mukaan. Murha mielessä -sarjaa on esitetty Yhdysvalloissa, Australiassa, Belgiassa, Suomessa, Virossa, Ruotsissa, Saksassa ja Puolassa sekä Latinalaisessa-Amerikassa ja Lounais-Aasiassa kaapelitelevisiossa. == Henkilöt == === Tony Hill === Anthony "Tony" Hill (Robson Green) on "omissa oloissaan viihtyvä, äärimmäisen älykäs alansa ammattilainen, jolla tuntuu olevan ilmiömäinen kyky tunkeutua rikollisten aivojen pimeään maailmaan". Tämä kyky paneutua intensiivisesti sekä rikoksentekijöiden että uhrien ajatusmaailmaan käy jatkuvasti ylikierroksilla, mikä on henkisesti ja fyysisesti kuormittavaa sekä Hillille itselleen että hänen ympäristölleen. === Alex Fielding === Rikosylikonstaapeli Alex Fielding (Simone Lahbib) saapui Bradfieldiin rikosylikonstaapeli Carol Jordanin lähdettyä muihin tehtäviin. Fielding oli aluksi hyvin epäileväinen edeltäjänsä metodiin käyttää rikostutkinnassa apuna psykologia rikollisten profilointiin. Erityisen epäilevä Fielding oli Tony Hillin suhteen, joten Fielding ei ottanut tät mukaan tutkintaan. Todettuaan käyttäneensä kaikki muut keinot rikoksen ratkaisemiseksi Fielding kutsuu Hillin paikalle ja huomaa, että profiloinnista on todella hyötyä tutkinnalle. Fielding on ala-asteikäisen pojan, Benin, yksinhuoltaja. Benin isää ei ole koskaan näytetty sarjassa, vain Alexin ja Benin isän välinen puhelinkeskustelu. Tämä keskustelu viittaa siihen, ettei isä ole juuri mukana Benin elämässä, ja että Alexin välit Benin isään eivät ole järin lämpimät. Alex Fieldingin hahmoa ei ole alkuperäisissä Val McDermidin rikosromaaneissa. === Carol Jordan === Kunnianhimoinen rikoskomisario Carol Jordan (Hermione Norris) värvää Tony Hillin avukseen jämähtäneeseen henkirikosten tutkintaansa selvittämään murhaajien sielunelämää. Tästä alkaa pitkäkestoinen ja läheinen työsuhde, joka kehittyy myös ystävyyssuhteeksi. Jordan saa ylennyksen rikosylikomisarioksi, mutta saa kuitenkin työstään tarpeeksi ja lähtee Hillille ilmoittamatta Etelä-Afrikkaan töihin. === Sivuhahmot === Rikoskomisaario Kevin Geoffries (Mark Letheren) Rikoskonstaapeli Paula McIntyre (Emma Handy) Rikoskomisaario Don Merrick (Alan Stocks) Tohtori Ashley Vernon (Mark Penfold) == Jaksot == Kausi 1 (2002) ::1. The Mermaids Singing, osa 1 (perustuu McDermidin samannimiseen kirjaan) ::2. The Mermaids Singing, osa 2 (perustuu McDermidin samannimiseen kirjaan) ::3. Shadows Rising, osa 1 (perustuu McDermidin kirjaan The Wire in the Blood) ::4. Shadows Rising, osa 2 (perustuu McDermidin kirjaan The Wire in the Blood) ::5. Justice Painted Blind, osa 1 ::6. Justice Painted Blind, osa 2 Kausi 2 (2003/2004) ::1. Still She Cries ::2. The Darkness of light ::3. Right to Silence ::4. Sharp Compassion Kausi 3 (2005) ::1. Redemption ::2. Bad Seed ::3. Nothing But the Night ::4. Synchronicity Kausi 4 (2006) ::1. Time to Murder and Create ::2. Torment (perustuu McDermidin kirjaan The Torment of Others) ::3. Hole in the Heart ::4. Wounded Surgeon Kausi 5 (2007) ::1. The Colour of Amber ::2. Nocebo ::3. The Names of Angels ::4. Anything You Can Do Erikoisjakso: Prayer of the Bone Kausi 6 (2008) - Ei esitetty vielä Suomessa ::1. Unnatural Vices, osa 1 ::2. Unnatural Vices, osa 2 ::3. Falls the Shadow, osa 1 ::4. Falls the Shadow, osa 2 ::5. From the Defeated, osa 1 ::6. From the Defeated, osa 2 ::7. The Dead Land, osa 1 ::8. The Dead Land, osa 2 == DVD- levitys == Suomessa sarjaa levittää Future Film. Toistaiseksi levityksessä ovat kaudet 1-4. == Lähteet == == Aiheesta muualla == * ITV - Wire in the Blood -sarjan kotisivu (englanniksi) * IMDb - Wire in the Blood (englanniksi) * Kauden 2 arvostelu - FilmFIN Luokka:2000-vuosikymmenen brittiläiset rikossarjat Luokka:Brittiläiset draamasarjat Luokka:Romaaneihin perustuvat televisiosarjat Luokka:ITV:n televisio-ohjelmat fr:La Fureur dans le sang